خاریجدکی ترور عنصورلارینا قارشی قرارلی موباریزه داوام ائده‌جک.
بو باره‌ده ژوئیه‌نین 22-ده جمهور باشقانی رجب طیب اردوغانین صدرلیگی ایله کئچیریلن میللی تهلوکه‌سیزلیک شوراسی‌نین توپلانتی‌سیندان سونرا یاییلان آچیقلامادا بیلدیریلیب.
قئید اولونوب کی، سرحدلردن کناردا ترور عنصورلارینا قارشی موباریزه اولوسلار آراسی حقوقا اساس‌لانان حاق‌لار چرچیوه‌سینده داوام ائتدیریله‌جک.
آچیقلامادا "آذربایجان تورپاق‌لاری‌نین قانون‌سوز ایشغا‌لی‌نین ایللردیر داوام ائتدیگی، ارمنیستانین باریشی پوزان و اولوسلار آراسی تشکیلات‌لارین قطعنامه‌لرینی هئچه سایان هوجوم‌لاری‌نین شدتله قیناندیغی و تورکیه-‌نین قارداش آذربایجانین حاقلی موباریزه‌سینده هر زامان یانیندا اولاجاغی قئید ائدیلیب.
آچیقلامادا قیبریس-دا باریش و ثابت‌لیک محیطینه ضرر وئره بیله‌جک جهدلره هئچ بیر حالدا ایجازه وئریلمه‌یه‌جگی بیلدیریله‌رک، "دوغو آغ دنیزینده اولوسلار آراسی حقوقا اساس‌لانان حاق‌لاریمیزین و ماراق‌لاریمیزین قورونماسی باره‌ده قرارلی اولدوغوموز وورغولانمیش‌دیر" دئییلیب.
آچیقلامادا آیریجا بیلدیریلیب کی، تورکیه هر نوع زوراکیلیغا قارشی لیبی خالقی‌نین یانیندا اولماغا داوام ائده‌جک.
آچیقلاماداو دا قئید اولونوب کی، دونیا‌داکی سیاسی و ایقتیصادی وضعیت یئنی فورمادا نیظام‌لانیر. بو چرچیوه‌ده تورکیه بوتون ساحه‌لرده گوجلو حاضیرلیق حیاتا کئچیرمک اوچون ضروری اولان مکانیزم‌لر یاراتما‌لی‌دیر.
